LAOAG CITY – Agtultuloy ti pannakaipatulod ti message of comfort ken kararag para ti alisto a panaglaing ti anak ni Ilocos Norte Congressman Rodolfo Fariñas a ni Board Member Ria Fariñas nga iti agdama ket addan iti St Luke's Medical Center idiay Manila.
Dagiti makaam-ammo, gagayyem, kakabagian ken dagiti umili ti Ilocos Norte ket agtultuloy ti panangikarkararag da ti panaglaingen iti kabiitan a panawen ti ubing a Fariñas iti napasamak kenkuana.
Saan met a nagpaudi ni Senador Miriam Defensor Santiago a nangipatulod ti message of comfort iti ubing a Fariñas.
Segun kenni Jesus Siazon Fariñas, maysa kadagiti kabagian dagiti Fariñas iti Ilocos Norte nga idi pay laeng damo nga aldaw ti anak ni Congressman Fariñas iti St Luke's ket nangipatulod ni Senador Santiago ti bouquet of roses iti ubing a Fariñas.
Ti bouquet of roses ket napakuyugan ti mensahe nga " Get well soon from Senator Miriam Defensor Santiago and Mr Narciso Y. Santiago Jr.
Malagip nga nag-walked out ni Sen Santiago iti hearing ti Committee on Foreign Affairs ti Commission on Appoinments kalpasan a kinuwestiyunaran ni Cong Fariñas ti quorum.
Kalpasan ti insidente ket inbaga ti senador nga pinabainan ti kongresista ngem met ti naiget anaglikudan ni Congressman Fariñas nga pinabainan na ti gayyem na a senadora.
Maysa ti ubing a Fariñas kadagiti sangapulo ket tallo a nasugatan ken natukkolan ti tulang idi naawanan ti kontrol ti lugan ni Judge Myra Shiela Nalupta Barba bayat ti tabon ti ama da a ni dati a Congressman Mariano Nalupta Jr idi Sabado, Setyembre 13.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn